Document ID: /roh_data/filtered/fineweb-2-filterrobots_roh.jsonl.gz/9836

Tge ha manà questas persunas en il Grischun? Han ellas chattà qua in job, ha l’amur manà ellas en il Grischun u ha la cuntrada fascinà? Forsa èn ellas era – per in motiv u l’auter – stadas sfurzadas da bandunar lur patria. RTR na vul betg mo vegnir a savair pertge ch’ellas èn vegnidas en il Grischun, mabain era tge tradiziuns ch’ellas tgiran, tge differenzas ch’i dat tranter las culturas e tge temas che pon procurar per rumpatestas.
RTR vul mussar co ch’il Grischun tuna oz. I n‘è dentant nagina cundiziun da discurrer rumantsch u tudestg per pudair sa participar al project.
Di d’acziun tar RTR
Ils 21 da zercladur ha organisà RTR in di d’acziun. Persunas ch’èn vegnidas dal lontan en il Grischun han pudì s’annunziar tar RTR.